Document ID: /roh_data/filtered/fineweb-2-filterrobots_roh.jsonl.gz/19410

Società MOVIMENTO
Insembel tras
il minchadi
Center dal di
INCONTRO Poschiavo
Il center dal di da la gestiun MOVIMENTO INCONTRO Poschiavo spordscha a 10 persunas cun ün impedimaint corporal o spiertal liger, medi o greiv ün'occupaziun ütila. In nos center dal di sun cordialmaing bainvgnüts creschüts e seniors cun ün impedimaint.
Insembel culs pertocs, paraints e chüraders planisescha nos persunal qualifichà üna structura dal di chi vain accordada individualmaing a las abiltats ed als bsögns da la singula persuna. Grazcha al center dal di vain promovüda l'integraziun sociala da persunas cun impedimaints illa società. Ellas chüran mincha di contacts, pon debatter cun oters e's saintan quatras sco üna part da la società.
Per variaziun in abundanza pissera nos program d'actività cun musica, sport e lavur creativa. Ultra da quai organisescha la Società Movimento regularmaing excursiuns d'ün di, vacanzas ed arrandschamaints.
Plazzas dal di libras
Tschercha El/Ella üna plazza in ün da noss centers dal di assistits? Gugent Til/Tilla infuorma Josy Battaglia persunalmaing al telefon +41 (0)81 844 04 74 o <email-pii>@movimento.chdavart las plazzas dal di libras.